
										Príloha_4 výzvy
Zoznam oprávnených výdavkov
Táto príloha stanovuje všeobecné aj špecifické podmienky oprávnenosti výdavkov a vymedzuje oprávnené skupiny výdavkov pre výzvu. 
Postupy a pravidlá súvisiace s preukazovaním (dokladovaním) oprávnenosti výdavkov v procese implementácie projektov sú uvedené v Príručke k oprávnenosti výdavkov[footnoteRef:1] v platnom znení a v Implementačnom manuáli pre národné projekty.  [1:  Zverejnená na www.eurofondy.gov.sk] 

Oprávnenými výdavkami  pre túto výzvu sú: 
a)  Mzdové výdavky - skupina výdavkov 521
b) Zostávajúce výdavky v paušálnej sadzbe vo výške:
-  25,00 EUR na 1 účastníka v prípade dennej (nie pobytovej) aktivity
-  40,00 EUR na 1 účastníka v prípade pobytovej aktivity
Priame výdavky
· Skupina 521 - Mzdové výdavky 
Mzdové výdavky na odborný personál v rozsahu, v ktorom sa priamo podieľa výlučne na projekte. Oprávneným výdavkom v oblasti mzdových výdavkov je celková cena práce podľa zákona č. 311/2001 Z. z. zákonník práce (ďalej len “Zákonník práce“) a/alebo odmena za práce vykonávané mimo pracovného pomeru podľa Zákonníka práce (vrátane odvodov zamestnávateľa). 
Za oprávnené výdavky sú považované všetky náhrady mzdy a iné náhrady/ príspevky, ktoré je zamestnávateľ povinný poskytnúť zamestnancovi podľa platnej legislatívy[footnoteRef:2], resp. 
z kolektívnej zmluvy a za podmienky, že zamestnávateľ nemá nárok na ich úhradu od príslušných orgánov.  [2:  Relevantné zložky mzdy (povinné odvody za zamestnávateľa ako aj povinné sociálne náklady) vrátane pohyblivých zložiek (napr. osobné príplatky)] 

Výdavky na doplnkové dôchodkové poistenie sú oprávneným výdavkom v prípade, ak je to dohodnuté v kolektívnej, resp. pracovnej zmluve. 
Hodnota osobných výdavkov nesmie presiahnuť hodnotu obvyklú v danom odbore, čase a mieste a musí byť primeraná úlohám a zodpovednostiam osôb zapojených do realizácie projektu. Výška miezd, resp. odmien na základe dohôd o prácach vykonávaných mimo pracovného pomeru pre jednotlivé pracovné pozície je v súlade s predchádzajúcou mzdovou politikou zamestnávateľa pri odmeňovaní rovnakých alebo podobných pracovných pozícií. 
Výšku nárokovaných výdavkov pre mzdové výdavky potvrdzuje žiadateľ prostredníctvom osobitnej prílohy žiadosti o zapojenie do NP[footnoteRef:3]. Oprávneným výdavkom je indexácia miezd na jednotlivé roky implementácie projektu, ktorú je možné nastaviť z ohľadom na prognózy MF SR o vývoji nominálnych miezd dostupné na Makroekonomické prognózy | Ministerstvo financií Slovenskej republiky (mfsr.sk) (posledná dostupná prognóza v čase podania ŽoZNP); [3:  V prípade, ak žiadateľ má pracovníka/pracovníkov vykonávajúceho/vykonávajúcich rovnakú alebo obdobnú pracovnú činnosť, žiadateľ preukazuje hospodárnosť predmetného výdavku aj prostredníctvom individuálneho pomocného nástroja, ktorým je jeho predchádzajúca mzdová politika mimo projektu. To znamená, že výšku predmetného výdavku (výšku celkovej ceny práce - bez prémií/odmien a k ním prislúchajúcej výške odvodov, resp. výšku odmeny za práce vykonané mimo pracovného pomeru - vrátane povinných odvodov zamestnávateľa) žiadateľ stanoví na úrovni priemernej celkovej ceny práce (bez prémií/odmien a k ním prislúchajúcej výške odvodov), resp. na úrovni priemernej odmeny za práce vykonávané mimo pracovného pomeru (vrátane povinných odvodov zamestnávateľa) pracovníka/pracovníkov vykonávajúceho/vykonávajúcich rovnakú alebo obdobnú pracovnú činnosť u žiadateľa nepretržite za posledných šesť mesiacov predchádzajúcich mesiacu, v ktorom žiadateľ predloží  ŽoZNP prijímateľovi.] 

Rozsah pracovného času zamestnanca musí splniť limity stanovené v zákone č. 311/2001 Z. z. (Pracovný čas a doba odpočinku). 
Hospodárnosť mzdových výdavkov sa primárne overuje vo fáze konania o ŽoZNP prostredníctvom finančného limitu/benchmarku.
	Výška benchmarkov k posúdeniu hospodárnosti:
	Interný zamestnanec:
· na 1 FTE interného  zamestnanca:  max. CCP vo výške 2 150,00 eur mesiac  
Externý zamestnanec:
· na 1 odpracovanú hodinu externého zamestnanca: max CCP vo výške 13,00 eur 

· Zostávajúce výdavky v paušálnej sadzbe :
25,00 EUR na 1 účastníka v prípade dennej (nie pobytovej) aktivity
40,00 EUR na 1 účastníka v prípade pobytovej aktivity

V rámci paušálu je možné uplatniť si paušálnu sadzbu pre 5 - 7 účastníkov na 1 zamestnanca projektu. 
Za oprávnené výdavky hradené z paušálnej sadzby sú považované výdavky, ktoré  súvisiace s realizáciou projektu a patria do skupín výdavkov: 
112 - zásoby (napr. IKT, ktoré nie sú dlhodobým majetkom, drobný spotrebný materiál – obstarané v súlade s VO/obstarávaním v súlade s Príručkou k procesu a kontrole VO/O: Metodické dokumenty Centrálneho koordinačného orgánu (CKO) | Eurofondy);  
502 - spotreba energie (súvisiaca s realizáciou projektu);
503 - spotreba ostatných neskladovateľných dodávok (napr. vody a plynu súvisiacich s realizáciou projektu);
512 - cestovné výdavky (interných a externých zamestnancov ak je to súčasťou dohody), 
518 - ostatné služby (napr. nájomné, obslužné činnosti, poštovné, internet, mobil, prepravné služby, publicita, poradenstvo, externé služby súvisiace s VO/obstarávaním v súlade s Príručkou k procesu a kontrole VO/O: Metodické dokumenty Centrálneho koordinačného orgánu (CKO) | Eurofondy); 
521 - mzdové výdavky (mzdové výdavky súvisiace s prípravou fázou projektu a riadením a implementáciou projektu, mzdové výdavky súvisiace s VO/obstarávaním v súlade s Príručkou k procesu a kontrole VO/O); 
Pri použití paušálnej sadzby nie je potrebné odôvodniť skutočné náklady kategórií výdavkov. Zo strany žiadateľa je nevyhnutné uistenie, že činnosti alebo výstupy boli skutočne realizované. Žiadateľ musí potvrdiť vykázané množstvá/dôkaz o ukončení operácie, odôvodniť ich a archivovať na účely overení a auditov v budúcnosti. Zjednodušené vykazovanie výdavkov neznamená zrušenie povinnosti plne dodržiavať všetky uplatniteľné právne predpisy EÚ a vnútroštátne právne predpisy SR. 
Realizáciu aktivít projektu v rámci ŽoZNP nie je možné súbežne financovať z iných zdrojov (iných rozpočtových kapitol štátneho rozpočtu SR, štátnych fondov, z iných verejných zdrojov alebo zdrojov EÚ), než zo zdrojov uvedených v tejto výzve. 
Všeobecné pravidlá oprávnenosti výdavkov 
· Žiadateľ je povinný pri príprave súpisu (rozpočtu) a pri kategorizácii výdavkov realizácie aktivít projektu postupovať v súlade s Príručkou k oprávnenosti výdavkov: https://eurofondy.gov.sk/dokumenty-a-publikacie/metodicke-dokumenty/metodicke-dokumenty-cko/.
V prípade akéhokoľvek nesúladu medzi touto výzvou a Príručkou k oprávnenosti výdavkov je nutné postupovať v zmysle Príručky k oprávnenosti výdavkov.
· Žiadateľ má povinnosť pri zaradení výdavku do rozpočtu projektu v rámci predkladanej ŽoZNP preukázať dodržanie zásady hospodárnosti, účelnosti, účinnosti a efektívnosti.
· Pri obstarávaní služby alebo materiálu financovaných z paušálnej sadzby je potrebné  riadiť sa Príručkou k procesu a kontrole VO/O:  Metodické dokumenty Centrálneho koordinačného orgánu (CKO) | Eurofondy.

